ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ .สจ. 47/2541เรื่อง แบบของร่างหนังสือชี้ชวน การรายงานผลการขายหลักทรัพย์ และการจัดทําและเปิดเผยรายงานการถือหลักทรัพย์ของผู้บริหารและผู้สอบบัญชี ของบริษัทต่างประเทศที่เสนอขายหลักทรัพย์ให้แก่กรรมการหรือพนักงานของบริษัทหรือบริษัทย่อยในประเทศไทย อาศัยอํานาจตามความในมาตรา 59 ด้วยความเห็นชอบของคณะกรรมการกํากับหลักทรัพย์และตลาดหลักทรัพย์ มาตรา 72 และมาตรา 81 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้นําบทนิยามตามที่กําหนดไว้ในข้อ 2 แห่งประกาศคณะกรรมการกํากับหลักทรัพย์และตลาดหลักทรัพย์ที่ กจ. 41/2541 เรื่อง การเสนอขายหลักทรัพย์ที่ออกโดยบริษัทต่างประเทศให้แก่กรรมการหรือพนักงานของบริษัทหรือบริษัทย่อยในประเทศไทย ลงวันที่ 8 พฤศจิกายน พ.ศ. 2541 มาใช้บังคับกับประกาศฉบับนี้ด้วยโดยอนุโลมข้อ ๓ ให้บริษัทต่างประเทศที่เสนอขายหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 41/2541 เรื่อง การเสนอขายหลักทรัพย์ที่ออกโดยบริษัทต่างประเทศให้แก่กรรมการหรือพนักงานของบริษัทหรือบริษัทย่อยในประเทศไทย ลงวันที่ 8 พฤศจิกายน พ.ศ. 2541 ปฏิบัติตามหลักเกณฑ์ที่กําหนดไว้ในประกาศฉบับส่วน ๑ หน้าที่ก่อนการเสนอขายหลักทรัพย์ ข้อ ๔ ให้บริษัทต่างประเทศยื่นร่างหนังสือชี้ชวนต่อสํานักงานจํานวนสามชุดตามแบบ 72-1 แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 18/2539 เรื่อง แบบของร่างหนังสือชี้ชวน ลงวันที่ 9 ตุลาคม พ.ศ. 2539 รวมทั้งให้เปิดเผรายละเอียดดังต่อไปนี้เพิ่มเติมในแบบ 72-1 ด้วย (1) รายละเอียดเกี่ยวกับโครงการเสนอขายหลักทรัพย์ให้แก่กรรมการหรือพนักงาน (2) ข้อความที่แสดงว่าบริษัทต่างประเทศจะแต่งตั้งตัวแทนในประเทศไทย เพื่อให้บุคคลดังกล่าวกระทําการแทนบริษัทต่างประเทศได้อย่างน้อยในเรื่องการเปิดเผยข้อมูล การจัดส่งรายงานหรือข้อมูลต่าง ๆ ต่อสํานักงาน และให้บุคคลดังกล่าวเป็นตัวแทนของบริษัทต่างประเทศในการติดต่อกับผู้ถือหลักทรัพย์ของบริษัทต่างประเทศและสํานักงาน (3) ชื่อ ที่อยู่ และสถานที่ติดต่อของตัวแทนในประเทศไทย (4) ข้อความที่ระบุเกี่ยวกับภาระหน้าที่ของบริษัทต่างประเทศในการจัดส่งงบการเงินรายงานเกี่ยวกับฐานะการเงินและผลการดําเนินงาน และรายงานเหตุการณ์สําคัญที่กระทบต่อสิทธิประโยชน์ของผู้ถือหลักทรัพย์ที่ต้องเปิดเผยต่อสาธารณชน ตามที่มีหน้าที่ต้องส่งต่อหน่วยงานที่กํากับดูแลการเสนอขายหลักทรัพย์ (5) ข้อความที่แสดงว่าบริษัทต่างประเทศจะจัดส่งข้อมูลตาม (4) ให้แก่สํานักงานจํานวนสองชุดและจะสําเนาเอกสารดังกล่าวส่งให้แก่ตัวแทนในประเทศไทยภายในสิบห้าวันนับแต่วันที่บริษัทต่างประเทศจัดส่งเอกสารนั้นให้กับหน่วยงานที่กํากับดูแลการเสนอขายหลักทรัพย์ส่วน ๒ หน้าที่ภายหลังการเสนอขายหลักทรัพย์ ข้อ ๕ ในกรณีที่บริษัทต่างประเทศเสนอขายหลักทรัพย์ที่ไม่ใช่เป็นการเสนอขายหลักทรัพย์ให้แก่กรรมการหรือพนักงานในวงจํากัด ให้บริษัทต่างประเทศรายงานผลการขายหลักทรัพย์หรือการใช้สิทธิตามใบสําคัญแสดงสิทธิที่จะซื้อหุ้นต่อสํานักงาน ภายในสี่สิบห้าวันนับแต่วันปิดการขายหลักทรัพย์ เว้นแต่เป็นการเสนอขายหลักทรัพย์ในลักษณะต่อเนื่องให้รายงานผลการขายภายในสี่สิบห้าวันนับแต่วันสิ้นปีปฏิทิน ทั้งนี้ ในกรณีหลักทรัพย์ที่เสนอขายเป็นใบสําคัญแสดงสิทธิที่จะซื้อหุ้น ให้รายงานผลการขายหุ้นเพื่อรองรับใบสําคัญแสดงสิทธิที่จะซื้อหุ้นภายในสี่สิบห้าวันนับแต่วันสิ้นปีปฏิทินใด ๆ ที่มีการใช้สิทธิข้อ ๖ การรายงานผลการขายหลักทรัพย์ตามข้อ 5 ให้ใช้แบบ 81-4 แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 13/2538 เรื่อง การรายงานผลการขายหลักทรัพย์ที่ออกตามประกาศคณะกรรมการกํากับหลักทรัพย์และตลาดหลักทรัพย์ที่ กจ. 12/2538 ลงวันที่ 20 กันยายน พ.ศ. 2538 ทั้งนี้ เฉพาะข้อมูลเกี่ยวกับการเสนอขายหลักทรัพย์และผลการขายหลักทรัพย์ ในกรณีหลักทรัพย์ที่เสนอขายเป็นใบสําคัญแสดงสิทธิที่จะซื้อหุ้น ให้รายงานผลการขายหุ้นเพื่อรองรับใบสําคัญแสดงสิทธิที่จะซื้อหุ้นตามแบบ 81-5 แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 13/2538 เรื่อง การรายงานผลการขายหลักทรัพย์ที่ออกตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 12/2538 ลงวันที่ 20 กันยายน พ.ศ. 2538ข้อ ๗ ให้ผู้บริหารและผู้สอบบัญชีของบริษัทที่ออกหลักทรัพย์ซึ่งเป็นบริษัทต่างประเทศได้รับยกเว้นไม่ต้องจัดทําและส่งรายงานการถือหลักทรัพย์ของตน ของคู่สมรส และของบุตรที่ยังไม่บรรลุนิติภาวะในบริษัทที่ออกหลักทรัพย์ดังกล่าวต่อสํานักงานตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 14/2540 เรื่อง การจัดทําและเปิดเผยรายงานการถือหลักทรัพย์ลงวันที่ 12 พฤษภาคม พ.ศ. 2540ผู้มีอํานาจลงนาม - ประกาศ ณ วันที่ 4 ธันวาคม พ.ศ. 2541 (นายปกรณ์ มาลากุล ณ อยุธยา) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์